Et par unge mænd valgte fredag aften et særdeles uheldigt sted at gennemføre deres slagsmål.

De to unge, der begge er 17 år gamle var kommet op at toppes. De kommer fra Skanderborg og Nysted og måske var det netop det manglende lokalkendskab, som fik dem til at slås lige foran porten til Politigården i Frederikshavn. - Betjentene som var på arbejde på politigården har en række skærme, hvor de kan se overvågningskameraerne der dækker alle indgange og arealer ved politigården, så de kunne med det samme se, hvad der foregik, forklarer vagtchef ved Nordjyllands Politi Frank Liltorp til tv2nord.dk Betjentene kunne derfor hurtigt lægge sig imellem de to kamphaner, der begge blev anholdt og anbragt i detentionen til afkøling. Politiet forventer at begge lukkes ud efter endt afhøring lørdag morgen.